የብሔራዊ ስታዲየም ሁለተኛ ምዕራፍ ግንባታ ተጀመረ
 አዲስ አበባ ቀደምት ከሚባሉ የኢትዮጵያ ከተሞች ተርታ ብትመደበም፣ መጠሪያዋን ስያሜው ያደረገ ብሔራዊ ስታዲየም ሳይኖራት ዓመታት ተቆጥረዋል፡፡ ዘመናዊ ስታዲየምም መመልከት ብርቅ ሆኖባት ዘመናት አልፈዋል:: አንድ ለእናቱ የሆነው የአዲስ አበባ ስታዲየም የዓለም አቀፍ እግር ኳስ ማኅበር (ፊፋ) ለዚህ ወቅት የሚመጥን አይደለም በሚል ማንኛውንም አኅጉራዊም ይሁን ዓለም አቀፋዊ ውድድሮችን እንዳያስተናግድ ክልከላ ጥሎበታል:: በ2008 ዓ.ም. ታህሣሥ ወር ላይ «ሀ»ብሎ የግንባታውን መሠረት የተጣለለት የአደይ አበባ ስታዲየም አንድ ለናቱ የነበረውን የአዲስ አበባ ስታዲየም ን ያሳርፋል የሚል ተስፋ እንዲሰነቅ ያደረገ ነበር። ለአዲስ አበባ ተጨማሪ ውበትና ኩራት ይሆናል ተብሎ የታሰበውና በአዲስ አበባ ቦሌ ክፍለ ከተማ ገርጂ አካባቢ እየተገነባ ያለው ብሄራዊ ስታዲየሙ፤ የሁለተኛ ምዕራፍ ግንባታ አካል የሆነው የስታዲየሙን ጣራ እና የማጠቃለያ ግንባታ የተለያዩ እንግዶች በተገኙበት ከትናንት በስቲያ በይፋ ተጀምሯል።የኢፌዴሪ ስፖርት ኮሚሽን
ኮሚሽነር አቶ ኤልያስ
ሽኩር በሥነ ስርዓቱ
ላይ ተገኝተው እንደተናገሩት
፤ በሁሉም የሀገራችን
ክልልሎች ከ 12 በላይ
ስታዲየሞች በመገንባት ላይ
ይገኛሉ ። በአዲስ
አበባ እየተገነባ ያለው
ግዙፍ አደይ አበባ
ስታዲየም ከዚህ ውስጥ
አንዱና ዋነኛው ሲሆን
፤ስታዲየሙ ሙሉ ለሙሉ
ሲጠናቀቅ ለኢትዮጵያ የእግር
ኳስ ተመልካች ትልቅ
ብስራት እንደሚሆን ገልጸዋል።
የብሔራዊ ስታዲየም ሁለተኛው
ምዕራፍ ግንባታ ስፖርት
ኮሚሽን ከተቋራጩ የቻይና ስቴት ኮንስትራክሽን ኢንጂነሪንግ ኮርፖሬሽን ጋር ከወራቶች በፊት በተደረገው ስምምነት መሠረት በታቀደለት ጊዜ ጥራቱን ጠብቆ መጠናቀቅ ይችል ዘንድ አስፈላጊው ክትትልና ቁጥጥር እንደሚደረግ ኮሚሽኑ አስታውቋል፡፡የቻይና ስቴት ኮንስትራክሽን
ኢንጂነሪንግ ማኔጂንግ ዳይሬክተር
ሚስተር ሚንግ ቾ
በበኩላቸው ፤ኩባንያው ግዙፍ
ፕሮጀክቶችን በመስራት ከፍተኛ
ልምድ ያለው መሆኑን
ጠቅሰው የዓለም አቀፍ
ስጋት የሆነው የኮሮና
ቫይረስ በመቋቋም ስታዲየሙን
በተያዘለት ጊዜ ለማጠናቀቅ እንደሚሰሩ
አመልክተዋል።«በአሁን ሰዓት የካፍ እና የፊፋን መስፈርት ያሟላ ኢንተርናሽናል ጨዋታዎችን ማስተናገድ የሚያስችል ስታዲየም የለም»ያሉት ደግሞ የኢትዮጵያ እግር ፌዴሬሽን ፕሬዝዳንት አቶ ኢሳያስ ጅራ፤ የአደይ አበባ ስታዲየም የዓለም ዋንጫ ፍፃሜን ማስተናገድ የሚያስችል ስታዲየም እየተገነባ መሆኑን ትልቅ ደስታ እንደፈጠረላቸው ገልጸዋል። የአደይ አበባ ስታዲየም
የሁለተኛው ምዕራፍ ግንባታ 900 ቀናት
እንደሚፈጅ ተነግሯል ።
ለስታዲየሙ መዋቅራዊ ይዘት
(የመጀመርያ ምዕራፍ) ግንባታ
2.7 ቢሊዮን ብር ወጪ
ተደርጎበታል፣ ለቀሪው ግንባታ
ደግሞ 5 ነጥብ 57 ቢሊዮን
ብር ያስፈልገዋል ተብሏል::
በስምምነቱ መሠረት ተቋራጩ
የተረከባቸው ዝርዝር ሳይቶች
ስታዲየሙን ሳር የማልበስ
ሥራና የመሮጪያ ትራክ፣
የመገናኛ ብዙኃን ቦታና
የጋዜጣዊ መግለጫ ክፍሎች፣
የተለያዩ መሰብሰቢያ አዳራሾችና
የቪአይቪ ማረፊያ ክፍሎችና
መቀመጫ ወንበሮች፣ አሳንሳሮች፣
ዓለም አቀፍ ደረጃቸውን
የጠበቁ የካፌና የሬስቶራንቶች
ክፍሎች፣ ለሁለቱም ፆታ
አገልግሎት የሚሰጡ መፀዳጃ
ክፍሎች፣ የፍሳሽ ማስወገጃና
የኤሌክትሪክ መስመሮች፣ የተለያዩ
ሰው ሠራሽ ሐይቆች፣
ለአደጋ ጊዜ የሔሊኮፕተር
ማረፊያና ዘመናዊ የደኅንነት
ካሜራዎች እንዲሁም የሳውድ
ሲስተም ገጠማ፣ ቡድኖች
ከጨዋታ የሚለማመዱባቸው የተለያዩ
ሜዳዎችና የፓርኪንግ አገልግሎት
መስጫ የሚውሉ ቦታዎች
እንዲሁም ብሔራዊ ስታዲየሙ
ከጨዋታ በኋላ ተመልካቾችን
ጨምሮ ተሽከርካሪዎች ከአሥር
እስከ አሥራ አምስት
ባለው ደቂቃ ውስጥ
አካባቢውን ለቀው መንቀሳቀስ
የሚችሉባቸው መንገዶች ተከተዋል፡፡
ዓለም አቀፍ ደረጃውን
ጠብቆ እየተገነባ የሚገኘው
የአደይ አበባ ስታዲየም
አራት ዋና ዋና
በሮች ሲኖሩት፣ በወንበር
62 ሺህ ተመልካቾችን የማስተናገድ
አቅም ይኖረዋል፡፡ ለክብር
እንግዶች (ቪአይፒ) እና
ለሚዲያ አባላት 2 ሺህ
ወንበሮችን መያዙን ታውቋል።
በቻይና ስቴት ኮንስትራክሽን
ኢንጂነሪን ኮርፖሬሽን እየተገነባ
የሚገኘውና በውጭ ምንዛሪና
መሰል ችግሮች የፕሮጀክቱ
የመጠናቀቂያ ጊዜ መጓተቱ
ይታወሳል።አዲስ ዘመን ሐምሌ 24/2012 ዳንኤል ዘነበ